wickkiey/tamil-wikipedia-chunked huggingface dataset:
# ஆரஞ்சு மார்பு பச்சைப் புறா

## நடத்தையும், சூழலியலும்

ஆரஞ்சு நிற மார்பக பச்சைப் புறாக்கள் பொதுவாக தனித்தனியாகவோ அல்லது சிறிய கூட்டமாகவோ காணப்படும். இவை வேகமாக பறக்கக் கூடியன. இவை பலவகையான தாவரங்களின் விதைகளையும் பழங்களையும் உண்கின்றன. பெரும்பாலும் அத்திப்பழங்கள் போன்ற பழங்கள் நிறைந்த மரங்களின் கிளைகளில் மெதுவாக நடந்து உணவு தேடுகின்றன. பாலூட்டிகளுக்கு நச்சுத்தன்மையுள்ள பழங்களான எட்டி மரப் பழங்களை உண்பதாக அறியப்படுகிறது. இவை நீண்ட மெல்லிய சீழ்க்கைக் குரலில் பலவிதமாக குரல் கொடுக்கும். இனப்பெருக்க காலத்தில் ஆண் பறவைகள் ஒன்றுடன் ஒன்று சண்டையிட்டு, ஒன்றையோன்று தங்கள் இறக்கையால் அறைந்து, ஒன்றையோன்று தாக்கிக் கொள்கின்றன. இந்தியாவில் இனப்பெருக்க காலம் மார்ச் முதல் செப்டம்பர் வரை முக்கியமாக ஜூன் மாதத்திற்கு முன்பு. இலங்கையில், இவை முக்கியமாக திசம்பர் முதல் மே வரை இனப்பெருக்கம் செய்கின்றன. மரங்களில் குச்சியைப் பரப்பி இலைகளிடையே இரண்டு முதல் எட்டு மீட்டர் வரை உயரத்தில் கூடு கட்டுகின்றன. இரண்டு வெள்ளை முட்டைகளை இடுகின்றன. இரு பாலினங்களும் அடைகாத்து, சுமார் 12 முதல் 14 நாட்களில் குஞ்சு பொரிக்கின்றன.
# தாமான் வாயூ கொமுட்டர் நிலையம்

**தாமான் வாயூ கொமுட்டர் நிலையம்** (ஆங்கிலம்: *Taman Wahyu Komuter Station*; மலாய்: *Stesen Komuter Taman Wahyu*) என்பது மலேசியா, சிலாங்கூர், கோம்பாக் மாவட்டம் (*Gombak District*), தாமான் வாயூ வீடுமனைகள் அமைந்துள்ள புறநகர்ப் பகுதியில் உள்ள ஒரு கொமுட்டர் நிலையமாகும்.  
இந்த நிலையம் புலாவ் செபாங் வழித்தடத்தில், கேடிஎம் கொமுட்டர் தொடருந்து சேவையை வழங்கி வருகிறது.  
மறுவடிவமைப்புக்குப் பிறகு, ஆகத்து 2010-இல் இந்த நிலையம் மீண்டும் திறக்கப்பட்டது. இருப்பினும் இதற்கு முன்னரே அங்கு ஒரு தொடருந்து நிறுத்தம் இருந்தது. பிரித்தானிய காலனி ஆட்சியின் போது இந்த நிலையம் கென்ட் ஆல்ட் (*Kent Halt*) அல்லது கென்ட் நிலையம் (*Kent Station*) என்று அழைக்கப்பட்டது.
# தாமான் வாயூ கொமுட்டர் நிலையம்

## பொது

1920-ஆம் ஆண்டுகளில், கோலாலம்பூர், செந்தூல் பகுதியில் இருந்த பத்துமலைக்குச் சென்ற தொடருந்துகள் இந்த இடத்தில் நின்று சென்றன. காலப் போக்கில் பேருந்து சேவைகள் அறிமுகப்படுத்தப்பட்டது; அதன் விளைவாகவ் பொதுமக்கள் இந்த தொடருந்து நிறுத்ததைப் பயன்படுன்படுத்துவதை நிறுத்திக் கொண்டனர்.  
2010-ஆம் ஆண்டில் பத்துமலை தொடருந்து நிலையம் புனரமைக்கப்பட்டு, அங்குள்ள தொடருந்து பாதை மின்மயமாக்கப்பட்டது.  
செந்தூல் - பத்துமலை வழித்தடத்தின் ஒற்றைப் பாதை இரட்டைப் பாதையாக மாற்றப்பட்டது.
# தாமான் வாயூ கொமுட்டர் நிலையம்

## பொது

### புதிய நிலையங்கள்

அந்தக் கட்டத்தில் தாமான் வாயூ, கம்போங் பத்து மற்றும் பத்து கென்டன்மன் ஆகிய புதிய நிலையங்கள் உருவாக்கப்பட்டன; மற்றும் நிறுத்தங்களும் கட்டப்பட்டன.  
தாமான் வாயூ நகர்ப்புறம், ஈப்போ சாலையின் மையத்தில் அமைந்துள்ளது. இந்த நிலையம், ஈப்போ சாலை, கூச்சிங் சாலை, கெப்போங் சாலை வழியாக கோலாலம்பூர் நகர மையத்தை எளிதில் அணுகக்கூடிய வசதியை வழங்குகிறது.
# உலூனா 16

**உலூனா 16** *(Luna 16)* என்பது சோவியத் உலூனாத் தட்டத்தின் ஒரு பகுதியாக நிலாவில் இறங்க அனுப்பிய ஆளில்லாத விண்கலமாகும்.இது முதலில் நிலாத்தரையில் இறங்கி, நிலா மண் பதக்குறைப் புவிக்குக் கொணர்ந்த எந்திரன்வகை ஆய்கலமாகும். அப்போது 101 கிராம் (3.56 அவுன்சு) பதக்கூறு வளமைக் கடற்பகுதியில் இருந்து புவிக்குக் கொணரப்பட்டது. இதுவே சோவியத் ஒன்றியம் முதன்முதலாக வெற்றிகரமாக நிலாமண்ணைக் கொணர்ந்த தடவையாகும். உலக அளவில் இது நிலாமண்ணை கொணர்ந்த மூன்றாந் தடவையாகும்.
# உலூனா 16

## பருந்துப் பார்வை

விண்கலம் இரண்டு இணைக்கப்பட்ட அட்டங்களைக் கொண்டிருந்தது - ஒரு இறங்கு கட்டத்தின் மேல் ஒரு ஏற்றக் கட்டம் பொருத்தப்பட்டது. இறங்கு கட்டம் நான்கு நீண்ட இறங்கும் கால்கள் கொண்ட ஒரு உருளை வடிவ உடல் ஆகும். இதில் எரிபொருள் தொட்டிகள், ஒரு இறங்கும் வீவாணிக் கருவி, இரட்டை இறங்கு இயந்திர தொகுப்பு ஆகியன அமைந்தன.  
ஒரு முதன்மை இறங்கு இயந்திரம் ஒரு துண்டிப்புப் புள்ளியை அடையும் வரை விண்கலத்தை மெதுவாக்க பயன்படுத்தப்பட்டது, இது உயரம், வேகத்தின் அடிப்படையில் கலத்தில் உள்ள கணினியால் தீர்மானிக்கப்பட்டது. துண்டிக்கப்பட்ட பிறகு, இறுதி தரையிறக்கத்திற்கான குறைந்த உந்துதல் தாரைப் பொறிகளின் ஒரு தொகுப்பால் தரப்ப்பட்டது. இறங்கு கட்டம் ஏற்றக் கட்டத்திற்கான ஏவுதளமாகவும் செயல்பட்டது.  
ஏறுதல் கட்டம் வட்டமான மேற்புறமுள்ள ஒரு சிறிய உருளையாகும். இது ஒரு உருளை வடிவ மூலக்கூறால் மூடப்பட்ட மண் பதக்கூறு கொள்கலனை மறு நுழைவு பெட்டகத்துக்குள் கொண்டு சென்றது.  
விண்கலத்தின் இறங்கு கட்டத்தில் தொலைக்காட்சி ஒளிப்படக் கருவி, கதிர்வீச்சு, வெப்பநிலை கண்காணிக்கும் தொலைத்தொடர்பு கருவிகள், நிலா மண் பதக்கூறைத் திரட்டுவதற்காக துளையிடும் எந்திரம் கொண்ட நீட்டிக்கக்கூடிய கை ஆகியவை பொருத்தப்பட்டன.
# உலூனா 16

## பணி விவரம்

உலூனா 16 தானியங்கி நிலையம் ஆரம்ப பூமி சுற்றுப்பாதையில் இருந்து சந்திரனை நோக்கி ஏவப்பட்டது, செப்டம்பர் 13 அன்று ஒரு நடு - போக்கு திருத்தத்திற்குப் பிறகு, இது செப்டம்பர் 17,1970 அன்று 111 கிமீ வட்டத்திற்குள் நிலாவில் நுழைந்தது.
சந்திர ஈர்ப்பு இந்த சுற்றுப்பாதையில் இருந்து ஆய்வு செய்யப்பட்டது. செப்டம்பர் 18 மற்றும் 19 ஆகிய தேதிகளில் இரண்டு சுற்றுப்பாதை மாற்றங்கள் செய்யப்பட்டு பின்னர், பெருநிலவு 15.1 கிமீ ஆக குறைக்கப்பட்டது, அதே போல் தரையிறங்குவதற்கான சாய்வும் மாற்றப்பட்டது. செப்டம்பர் 20 அன்று 05:1 ஒபொ நேரத்துக்கு நிலாவண்மையில் முதன்மை ஒடுக்கம் இயந்திரவழி செலுத்தப்பட்டது. கலம் நிலா மேற்பரப்பில் இறங்கத் தொடங்கியது. ஆறு மணித்துளிகளுக்குப் பிறகு 05:18 மணிக்கு விண்கலம் அதன் இலக்கு பகுதியில் 0′41 ' தெற்கு அகலாங்கு 56′18 ' கிழக்கு நெட்டாங்கில் மரெ ஃபெகண்டிட்டீசு ( வளமைக்கடல்) வடகிழக்கு பகுதியில் சுமார் 100 கிலோமீட்டர் வெப் பள்ளத்திற்கு மேற்கிலும் இலாங்கிரெனசு பள்ளத்திற்கு வடக்கிலும் 150 கிமீ தொலைவில் பாதுகாப்பாகவும் மென்மையாகவும் தரையிறங்கியது.  
சூரியன் சுமார் 60 மணி நேரத்திற்கு முன்பே மறைந்து விட்டதால் நிலா இரவு பக்கத்தில் தரையிறங்கிய முதல் விண்கலம் இதுவாகும். முதன்மை இறக்கு இயந்திரம் 20 மீட்டர் உயரத்தில் துண்டிக்கப்பட்டு , தரையிறங்கும் தாரைப் பொறிகளால் 2 மீட்டர் உயரத்தில் 2.4 மீட்டர் / நொடிக்கும் குறைவான வேகத்தில் துண்டிக்கப்பட்டன. அதைத் தொடர்ந்து செங்குத்து கட்டற்ற வீழ்ச்சியால் தரையிறங்கும்போது விண்கலத்தின் பொருண்மை 1,880 கிலோகிராம் ஆகும். தரையிறங்கிய ஒரு மணி நேரத்திற்குள் 06:03 மணிக்கு ஒரு தானியங்கித் துரப்பணம் நிலா மேற்பரப்பில் ஊடுருவி மண் பதக்கூறுகளைத் திரட்டியது. ஏழு மணித்துளிககள் துளையிட்ட பிறகு , துரப்பணம் 35 சென்டிமீட்டர் ஆழத்தில் நிறுத்தப்பட்டது , பின்னர் அதன் பதக்கூறைத் திரும்பப் பெற்று , விண்கலத்தின் மேற்புறத்திற்கு ஒரு வளைவில் தூக்கி , நிலாப் பொருளை முதன்மை விண்கலப் பேருந்தில் பொருத்தப்பட்ட ஒரு சிறிய கோளப் பெட்டகத்தில் இட்டது. துரப்பணம் குழாயில் உள்ள நிலாத்தரைப் படிவு(ரெகோலித்) நெடுவரிசை பின்னர் மண் பதக்கூறு கொள்கலனுக்கு மாற்றப்பட்டது.  
செப்டம்பர் 21 அன்று 07:43 ஒபொநே மணிக்கு நிலா மேற்பரப்பில் 26 மணி 25 நிமிடங்களுக்குப் பிறகு விண்கலத்தின் மேல்கட்டம் நிலாவில் இருந்து ஏவப்பட்டது. உலூனா 16 இன் கீழ்கட்டம் நிலாவின் மேற்பரப்பில் இருந்தது. அது *நிலா* வெப்பநிலை, கதிர்வீச்சு தரவுகளைத் தொடர்ந்து அனுப்பியது. மூன்று நாட்களுக்குப் பிறகு , செப்டம்பர் 24 அன்று , ஒரு நேரடி ஏற்றம் நடுத்தர திருத்தங்களமேதும் இல்லாமல் கடந்து சென்ற பிறகு , பெட்டகம் அதன் 101 கிராம் நிலா மண்ணுடன் நொடிக்கு 11 கிலோமீட்டர் வேகத்தில் புவியின் வளிமண்டலத்தில் மீண்டும் நுழைந்தது. 1970 செப்டம்பர் 24 அன்று கசகசுத்தானில் உள்ள ஜெசுகாசுகன் நகருக்குத் தென்கிழக்கே 80 கிலோமீட்டர் தொலைவில் 05:25 மணிக்கு இந்த பெட்டகம் வான்குடை மூலம் கீழே இறங்கியது. இருண்ட பசால்ட்டுப் பொருளின் பகுப்பாய்வு அமெரிக்க அப்பல்லோ 12 திட்டத்தால் மீட்கப்பட்ட மண்ணுடன் நெருக்கமான ஒற்றுமையைக் குறித்தது.  
செருமனியில் உள்ள போச்சம் ஆய்வகத்தின் கூற்றுப்படி , வலுவான நல்ல தரமான தொலைக்காட்சி படங்கள் விண்கலத்தால் திருப்பி அனுப்பப்பட்டன. உலூனா 16 சோவியத்துகளுக்கு அவர்களின் ஆழமான விண்வெளி ஆய்வுத் திட்டத்தில் ஒரு மைல்கல் வெற்றியாக இருந்தது - இந்தப் பணி ஒரு வேற்று கோளின் மேற்பரப்பில் இருந்து மண் பதக்கூறுகளை முழுமையாக தானியங்கிமுறையில் மீட்பு செய்தது.  
27 செமீ ஆழத்திலிருந்து 0.48 கிராம் பொருள் பதக்கூறு பிரிட்டனுக்கு அனுப்பப்பட்டது.
# உலூனா 16

## பெருமை

| **உலூனா 16** | 1970 |
| --- | --- |
| *உலூனா 20* | 1972 |
| *உலூனா 24* | 1976 |
உலூனா 16 மண்ணின் மூன்று சிறிய பதக்கூறுகள் 1993 ஆம் ஆண்டில் சோதேபியின் ஏலத்தில் 442,500 அமெரிக்க டாலருக்கு விற்கப்பட்டன. இந்த பத்க்கூறுகள் 29 நவம்பர் 2018 அன்று 855,000 அமெரிக்க டாலர்களுக்கு சோதேபிஸ் நிறுவனத்தால் மறுவிற்பனை செய்யப்பட்டன.  
உலூனா 16 நிலா ஆய்வு விண்கலத்தை நினைவுகூரும் வகையில் 1970 ஆம் ஆண்டில் 10 - கோபெக் முத்திரைகள் வெளியிடப்பட்டன. இவை மேலும் திட்டத்தின் முதன்மைக் கட்டங்களை காட்டுகின்றன.நிலாவில் மென்மையான தரையிறக்கம் , நிலார மண் பதக்கூறு மீளும் பெட்டகத்தில் நிலாவில் இருந்து ஏவப்பட்டு, வான்குடை உதவியால் புவிக்குக் கொணரப்பட்டு தரையிறங்குதல்.
# இந்திய மாடப் புறா

**இந்திய மாடப் புறா** (*Columba livia intermedia*) என்பது மாடப்புறாவின் கிளையினம் ஆகும். இது தென் இந்தியாவிலும் இலங்கையிலும் காணப்படுகிறது.
# இந்திய மாடப் புறா

## விளக்கம்

இது சுமார் 33 செ.மீ. நீளம் கொண்டது. அலகு கறுப்பு, அடிப்பகுதி வெள்ளையாக இருக்கும். விழிப்படலம் ஆரஞ்சு நிறத்திலும், கால்கள் நல்ல இளஞ்சவிவப்பு நிறத்திலும் இருக்கும்.  
உடலின் மேற்பகுதி நீலங் கலந்த சாம்பல் நிறமாக இருக்கும். கரும் பச்சை ஊதா, கருஞ் சிவப்பு நிற பளபளப்போடு கூடிய மேல் மார்பையும் கழுத்தையும் கொண்டு இதனை எளிதாக அடையாளம் காணலாம்.  
இவை தானியங்கள், நிலக்கடலை, முளைத்த பயிர்களின் முளை போன்றவற்றை முதன்மையாக உண்கின்றன. ஆழ்ந்த குரலில் குட்டோகூ, குட்ரோகூ என்று ஒலி எழுப்பும்.  
இவை ஆண்டு முழுவதும் இனப்பெருக்கம் செய்யக்கூடியன. பாறை இடுக்குகள், கோபுரங்கள், மாடங்கள் போன்வற்றில் காணப்படும் பொந்தில் கூடுகட்டி இரண்டு முட்டைகளை இடும். முட்டையை ஆணும், பெண்ணும் அடைகாக்கும். அடைகாக்கும் காலம் 16 நாட்கள் ஆகும்.
# தடித்த அலகு பச்சைப் புறா

**தடித்த அலகு பச்சைப் புறா** (*Thick-billed green pigeon*)(*திரெரான் கர்விரோசுட்ரா*) என்பது கொலம்பிடே குடும்பத்தில் உள்ள ஒரு பறவை சிற்றினமாகும்.
# தடித்த அலகு பச்சைப் புறா

## வகைப்பாட்டியல்

தடித்த அலகு பச்சைப் புறாவை 1789ஆம் ஆண்டில் செர்மன் இயற்கை ஆர்வலர் ஜோஹன் பிரெட்ரிக் கெமெலின் கார்ல் லின்னேயஸின் *சிஸ்டமா நேச்சுரேவின்* திருத்தப்பட்ட மற்றும் விரிவாக்கப்பட்ட பதிப்பில் விவரித்தார். இவர் *கொலம்பா* பேரினத்தில் உள்ள அனைத்து புறாக்கள் மற்றும் காட்டுப்புறாக்களுடன் இதை வைத்து *கொலம்பா கர்விரோசுட்ரா* என்ற இருசொல் பெயரை உருவாக்கினார். 1783ஆம் ஆண்டில் இங்கிலாந்து பறவையியல் வல்லுநரான ஜான் லாதம் என்பவரால் விவரிக்கப்பட்டு விளக்கப்பட்ட "தென் கடலில் உள்ள தன்னா தீவில்" இருந்து "கொக்கி அலகு புறா" என்ற இவரது விளக்கத்தை கெமெலின் அடிப்படையாகக் கொண்டார். லாதம் தனது மாதிரி நியூ ஹெப்ரைடில் உள்ள டான்னா தீவிலிருந்து வந்தது என்று தவறாக நம்பினார். 1912-ல் ஹாரி சி. ஓபர்ஹோல்சரால் இந்த வகை இடம் மலாய் தீபகற்பமாக நியமிக்கப்பட்டது. 1816ஆம் ஆண்டில் பிரெஞ்சு பறவையியல் வல்லுநரான லூயிஸ் ஜீன் பியர் வைலோட்டால் அறிமுகப்படுத்தப்பட்ட *திரெரான்* பேரினத்தைச் சேர்ந்த தடித்த அலகு பச்சைப் புறா இப்போது சுமார் 30 பச்சைப் புறாச் சிற்றினங்களுடன் வைக்கப்பட்டுள்ளது. "புறா" என்று பொருள்படும் பண்டைய கிரேக்க சொல்லான *ட்ரெரோனிலிருந்து* (*trērōn*) இந்த பேரினத்தின் பெயர் இடப்பட்டது. *கர்விரோசுட்ரா* என்ற சிற்றினப் பெயரானது இலத்தீன் *கர்வசு* அதாவது "வளைந்த" என்று பொருள்படும் *-ரோஸ்ட்ரிஸ்* உடன் "பில்ட்" என்று ஒருங்கிணைந்த சொல்லாகும்.  
ஒன்பது துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன:
# தடித்த அலகு பச்சைப் புறா

## பரவலும் வாழிடமும்

தடித்த அலகு பச்சைப்புறா இந்தியத் துணைக் கண்டம் மற்றும் தென்கிழக்கு ஆசியாவின் கிழக்குப் பகுதிகள் முழுவதும், கிழக்கு இமயமலையிலிருந்து போர்னியோ மற்றும் சுமத்ரா வரை பரவியுள்ளது.  
வங்காளதேசம், பூட்டான், புரூணை, கம்போடியா, ஆங்காங், இந்தியா, இந்தோனேசியா, லாவோஸ், மலேசியா, மியான்மர், நேபாளம், பிலிப்பீன்சு, சிங்கப்பூர், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# தடித்த அலகு பச்சைப் புறா

## நடத்தை மற்றும் சூழலியல்

மரக் கிளைகளில் மெதுவாக நடந்து செல்லும் இயல்புடையது. அத்திப்பழங்களில் உட்பகுதியினை உண்ணுகின்றன.
# உலூனா 20

உலூனா 20 ***Luna 20 என்பது*** வெற்றிகரமான மூன்று சோவியத் ***நிலாப் பதக்கூறு கொணரும்*** பயணங்களில் இரண்டாவது ஆகும். இது உலூனாத் திட்டத்தின் ஒரு பகுதியாக ஆறு வெற்றிகரமான அப்பல்லோ நிலாப் பதக்கூறு கொணரும் பயணங்களுக்கு தன்னியக்கவகைப் (எந்திரன்வகைப்) போட்டி விண்கலமாகப் பறக்கவிடப்பட்டது.  
உலூனா 20 ஒரு இடைநிலை புவித் தங்கல் வட்டணையில் வைக்கப்பட்டு அதில் இருந்து *நிலாவை* நோக்கிச் செலுத்தப்பட்டது. இது 1972 பிப்ரவரி 18 அன்று நிலா வட்டணையில் நுழைந்தது. 1972 பிப்ரவரி 21 அன்று உலூனா 20 முன்பு நிலாவில் தரையிறங்கிய இடத்திலிருந்து 120 கி. மீ. தொலைவில் உள்ள மரே ஃபெக்குண்டிட்டீடிசுக்கு அருகே தெரா அப்பல்லோனியசு (அல்லது அப்பல்லோனியசு மலைப்பகுதிகள்) எனும் மலைப்பகுதியில் நிலாவி*ல்* தரை இறங்கியது.  
நிலா மேற்பரப்பில் இருக்கும்போது , பரந்த தொலைக்காட்சி அமைப்பு இயக்கப்பட்டது. நீட்டிக்கக்கூடிய துளையிடும் கருவி வழியாக நிலாப் பதக்கூறுகள் பெறப்பட்டன. உலூனா 20 இன் ஏற்றக் கட்டம் 1972 பிப்ரவரி 22 அன்று நிலா மேற்பரப்பில் இருந்து 1.9 அவுன்சு (55 கிராம்) திரட்டிய நிலாப் பதக்கூறுகளை சீல் செய்யப்பட்ட பெட்டகத்தில் இட்டது. இது 1972 பிப்ரவரி 25 அன்று சோவியத் ஒன்றியத்தில் தரையிறங்கியது. நிலாப் பதக்கூறுகள் அடுத்த நாள் மீட்கப்பட்டன.
# உலூனா 20

## திட்டக் கண்ணோட்டம்

உலூனா 20 திரட்டிய 16 மண் பதக்கூறுகள் அமெரிக்க, பிரெஞ்சு அறிவியல் அறிஞருடன் பகிர்ந்து கொள்ளப்பட்டன. 27 மற்றும் 32 செமீ ஆழத்திலிருந்து எடுத்த 0.4983 கிராம் பொருள் பதக்கூறு பிரிட்டனுக்கு அனுப்பப்பட்டது.
| *சந்திரன் 16* | 101 கிராம் | 1970 |
| --- | --- | --- |
| *சந்திரன் 20* | 30 கிராம் |  |
# பீபேசு

**பீபேசு** (*BeeBase*)(*தமிழாக்கம் = தேனீத் தரவுத்தளம்*) என்பது இணையவழி உயிர் தகவலியல் தரவுத்தளமாகும். இது ஐரோப்பியத் தேனீயான, *ஏபிசு மெலிபெரா*, சில நோய்க்கிருமிகள் மற்றும் பிற சிற்றினங்கள் தொடர்பான தரவுகளைக் கொண்டுள்ளது. இத்தரவுத் தளம் தேனீ மரபணு வரிசைப்படுத்தல் கூட்டமைப்புடன் இணைந்து உருவாக்கப்பட்டது. 2020-ல் இது காப்பகப்படுத்தப்பட்டு கைமினோப்டெரா மரபணு தொகுப்பு தரவுத்தளத்தால் மாற்றப்பட்டது.
# பீபேசு

## தகவல்கள்

பின்வரும் நோய்க்கிருமிகளுடன் *ஏபிசு மெல்லிபெராவுக்கான* மரபணு வரிசையை இத்தளம் வழங்குகிறது:  
- *பாம்பசு டெரெசுட்ரிசு*
- *பாம்பசு* *இம்பேடியென்சு*  
இரண்டு கூடுதல் சிற்றினங்கள் பகுப்பாய்வில் உள்ளன:  
- *ஏபிசு டார்சாட்டா*
- *ஏபிசு புளோரியா*  
பிப்ரவரி 2007-ல், *பீபேசானது* கூகிள் குரோம் அடிப்படையிலான *ஜீனோம் வியூவர்* மற்றும் [சிமேப்-அடிப்படையிலான] ஒப்பீட்டு வரைபட பார்வையாளரைக் கொண்டிருந்தது. இவை இரண்டும் *பொதுநிலை மாதிரி உயிரியல் தரவுத்தளம்* (GMOD) திட்டத்தின் தொகுதிகளாகும். மரபணு பார்வை உலாவி மூலம் அறியப்பட்ட தேனீ மரபணுக்கள், கணிக்கப்பட்ட மரபணு தொகுப்புகள் (Ensembl, NCBI, EMBL-Heidelberg), STS குறிப்பான்கள் (Solignac மற்றும் Hunt இணைப்பு வரைபடங்கள்), தேனீ வெளிப்படுத்தப்பட்ட வரிசை குறிச்சொற்கள் (ESTகள்), பழ ஈ, கொசுக்கள் மற்றும் அமைப்பொத்த தகவலுக்கான தடங்கள் பூச்சிகள் மற்றும் இடமாறும் டி. என். ஏ. கூறுகள் ஆகியவை அடங்கும். தேனீ ஒப்பீட்டு வரைபட பார்வையாளர் இணைப்பு வரைபடங்கள் மற்றும் இயற்பியல் வரைபடம் ஆகியவற்றைக் காட்டினார். இது வரைபடங்களில் பொதுவான குறிப்பான்களைக் காட்டுகிறது.  
*பீபேசு*க்காக திட்டமிடப்பட்ட எதிர்கால மேம்பாடுகள் *க்யுடிஎல் வீவர்* மற்றும் மரபணு வெளிப்பாடு தரவுத்தளமாகும். இந்த மாறுபட்ட தரவு வகைகளை இணைக்க மரபணு வரிசை ஒரு மேற்கோள் தளமாகச் செயல்படும்.  
பீபேசில் கிடைக்கும் உயிரியல் தரவு மற்றும் சேவைகள் பின்வருமாறு:  
- டி. என். ஏ. மற்றும் புரத வரிசை தரவு
- அதிகாரப்பூர்வ தேனீ மரபணு தொகுப்பு (பீபேசு உருவாக்கப்பட்டு வெளியிடப்பட்டது)
- மரபணு உலாவி
- மரபணு இணைப்பு வரைபடங்கள்
- *பிளாசுடினைப்* பயன்படுத்தி தேனீ மரபணுவைத் தேட சேவையகம்  
பீபேஸ் பேய்லர் மருத்துவக் கல்லூரி மனித மரபணுத்தொகை மரபணு வரிசைப்படுத்தல் மையத்துடன் இணைந்து தேனீ மரபணுவின் உரை விளக்க நிகழ்வினை ஏற்பாடு செய்தது.
# பச்சைப் புறா

**பச்சைப்புறா** (*Treron*) என்பது புறா குடும்பத்தில் உள்ள ஒரு பறவை பேரினமாகும் . இந்தப் பேரினத்தில் உள்ள பறவைகள் பொதுவாகப் **பச்சைப் புறாக்கள்** என்று அழைக்கப்படுகிறன. ஆசியா மற்றும் ஆப்பிரிக்கா முழுவதும் இந்தப் பேரினமானது பரவியுள்ளது. இந்த பேரினத்தில் 30 இனங்கள் உள்ளன. அவற்றின் பச்சை நிறம் குறிப்பிடத்தக்கதாக உள்ளதால், அவை பச்சைப் புறாக்கள் என்ற பொதுவான பெயரால் அழைக்கபடுகின்றன. அது இவற்றின் உணவில் உள்ள கரோட்டினாய்டு நிறமியிலிருந்து வருகிறது. பச்சைப் புறாக்கள் பல்வேறு பழங்கள், கொட்டைகள்/ விதைகள் போன்றவற்றை உணவாகக் கொள்கின்றன. மரங்களில் வாழும் இவை பல்வேறு மரங்கள் நிறைந்த வாழ்விடங்களைக் குடியிருப்பாக கொண்டுள்ளன. மேலும், இந்தப் பேரினத்தின் உறுப்பினர்களை நீண்ட வால்கள், நடுத்தர நீள வால்கள், ஆப்பு வடிவ வால்கள் கொண்ட இனங்களாக வகைப்படுத்தலாம். பச்சைப் புறாவின் பெரும்பாலான பேரினங்கள் பால் ஈருருமை கொண்டுள்ளன. இதில் ஆண் பறவைகளையும் பெண் பறவைகளையும் வெவ்வேறு வண்ணத் தழும்புகளால் எளிதில் வேறுபடுத்தி அறியலாம்.
# பச்சைப் புறா

## நடத்தை

பச்சைப் புறாக்கள் பொதுவாகக் கூட்டமாக வாழ்கின்றன. ஆனால், இனச்சேர்க்கை ஜோடிகளைக் காணலாம். இந்தப் பறவைகள் மனிதர்களை விட்டு விலகிக் காட்டுச் சூழலில் வாழ விரும்புகின்றன. ஆனால், தற்காலத்தில் இவை மனிதர்களுடன் சேர்ந்து நகரங்கள் மற்றும் புறநகர்ப் பகுதிகளில் வாழ்வதாகக் காணப்படுகிறது.
# பச்சைப் புறா

## கூடு கட்டுதல்

இவற்றின் கூடு பொதுவான புறாக்கள் போன்று சிறிய குச்சிகளால் ஆனது. கூட்டினை மரங்களில் சுமார் உயரத்தில் அவற்றின் நிறத்துடன் மறைந்துவிடுவதாக கட்டுகின்றன. இவற்றின் கூடு ஒன்று இராசத்தானில் உள்ள வேப்ப மரத்தில் காணப்பட்டது. அது இவற்றின் உடல் நிறத்துடன் சரியாக பொருந்துகிறது.  
கூடு கட்டிய 4-5 நாட்களுக்குப் பிறகு முட்டைகளை இடுகின்றன. அடைகாத்தலுக்குப் பிறகு 15-17 நாட்களில் முட்டைகளில் குஞ்சுகள் வெளிவருகின்றன. குஞ்சு பொரித்த பிறகு, குஞ்சுகளுக்கு ஆண், பெண் எனப் பெற்றோர் இரண்டும் உணவளிக்கிறன.
# பச்சைப் புறா

## வகைபிரித்தல்

*பச்சைப் புறா* பேரினமானது 1816 ஆம் ஆண்டில் பிரெஞ்சு பறவையியல் வல்லுநரான லூயிஸ் ஜீன் பியர் வைலோட் என்பவரால் தடித்த அலகு பச்சைப் புறாவுடன் ( *ட்ரெரான் கர்விரோஸ்ட்ரா* ) மாதிரி இனமாக அறிமுகப்படுத்தப்பட்டது. இதன் அறிவியல் பெயரான *ட்ரெரோன்* என்ற பெயர் "புறா" என்று பொருள்படும் பண்டைய கிரேக்கச் சொல்லில் இருந்து வந்தது.  
இந்த பேனத்தில் 30 இனங்கள் உள்ளன:  
- இலவங்கப்பட்டை-தலை பச்சைப் புறா (*Treron fulvicollis*)
- சின்ன பச்சைப் புறா (*Treron olax*)
- இளஞ்சிவப்பு-கழுத்து பச்சைப் புறா (*Treron vernans*)
- ஆரஞ்சு மார்பு பச்சைப் புறா (*Treron bicinctus*)
- சாம்பல் நெற்றிப் புறா காம்ப்ளக்ஸ்:
- இலங்கை பச்சை புறா ( *Treron pompadora* )
- சாம்பல் நெற்றி பச்சைப் புறா (*Treron affinis*)
- சாம்பல்-தலை பச்சைப் புறா (*Treron phayrei*)
- அந்தமான் பச்சைப் புறா (*Treron chloropterus*)
- பிலிப்பீன்சு பச்சைப் புறா (*Treron axillaris*)
- புரு பச்சைப் புறா (*Treron aromaticus*)
- தடித்த அலகு பச்சைப் புறா (*Treron curvirostra*)
- சாம்பல்-கன்ன பச்சைப் புறா (*Treron griseicauda*)
- சும்பா பச்சைப் புறா (*Treron teysmannii*)
- பூக்கள் பச்சைப் புறா (*Treron floris*)
- திமோர் பச்சைப் புறா (*Treron psittaceus*)
- பெரிய பச்சைப் புறா ( *Treron capellei* )
- மஞ்சள் கால் பச்சைப்புறா (*Treron phoenicopterus*)
- புரூஸின் பச்சைப் புறா (*Treron waalia*)
- மடகாஸ்கர் பச்சைப் புறா (*Treron australis*)
- கொமரோஸ் பச்சைப் புறா (*Treron griveaudi*)
- ஆப்பிரிக்க பச்சைப் புறா (*Treron calvus*)
- பெம்பா பச்சைப் புறா (*Treron pembaensis*)
- சாவோ டோம் பச்சைப் புறா (*Treron sanctithomae*)
- ஊசி வால் பச்சைப் புறா (*Treron apicauda*)
- சுமாத்திரா பச்சைப்புறா (*Treron oxyurus*)
- மஞ்சள்-வெந்தைய பச்சைப் புறா (*Treron seimundi*)
- ஆப்பு-வால் பச்சைப் புறா (*Treron sphenurus*)
- வெள்ளை-வயிறு பச்சைப் புறா ( *Treron siboldii* )
- ரையுகு பச்சைப் புறா ( *Treron permagnus* )
- தைவான் பச்சை புறா ( *Treron formosae* )
# உலூனா 28

உலூனா 28 (லூனா வளங்கள் 2 அல்லது **லூனா வளத் தரையூர்தி**) என்பது **நிலாவின்** தென் முனைப் பகுதியில் இருந்து முன்மொழியப்பட்ட நிலாப் பதக்கூறு கொணர முன்மொழியப்பட்ட திட்டமாகும்.  
உலூனா 28 நிலையான நிலாத் தரையிறங்கி, நிலாத் தரையூர்தி ஆகியவற்றைக் கொண்டிருக்கும். தரையூர்தி மண் பதக்கூறுகளை மீண்டும் தரையிறங்கிக்குக் கொண்டு வந்து அவற்றை ஏறுதல் கட்டத்துக்கு மாற்றும் , இது 100 கிமீ நிலா வட்டனையில் செலுத்தப்படும். நிலா வட்டனையில் இருக்கும்போது , மண் சுமந்து செல்லும் பெட்டகம் ஒரு வட்டனை மீளும் கலம் மூலம் இடைமறிக்கப்படும். இது அனைத்துச் சந்திப்பு நடவடிக்கைகளையும் செய்து பதக்கூறுகளை மாற்றும். பதக்கூறுகளை மீண்டும் ஏற்றிய பிறகு , திரும்பும் வாகனம் சுற்றுப்பாதையிலிருந்து மீளும் கலம் பிரிந்து புவிக்கு செல்கிறது , அதே நேரத்தில் சுற்றுகலன் குறைந்தது மூன்று ஆண்டுகளுக்கு நிலா வட்டனையில் தனது பணியைத் தொடரும். இந்தப் பணி முதலில் 2027 இல் தொடங்க திட்டமிடப்பட்டது , ஆனால் லூனாக் கோளகத்திட்டட்டத்தில் தாமதம் ஏற்பட்டதால் இது 2023 ஆகத்து நிலவரப்படி 2030 ஆம் ஆண்டுக்கு முன்னதாக தொடங்கப்படும் என்று எதிர்பார்க்கப்படுகிறது.
# மேச்சேரி பசுபதீசுவரர் கோயில்

**மேச்சேரி பசுபதீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சேலம் மாவட்டத்தின் மேச்சேரி புறநகர்ப் பகுதியில் அமைந்துள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 401 மீட்டர் உயரத்தில் அமைந்துள்ள மேச்சேரி பசுபதீசுவரர் கோயிலின் புவியியல் ஆள்கூறுகள், ஆகும்.  
பசுபதீசுவரர், சௌந்தர்ய நாயகி, விஷ்ணு, பிரம்மா, தட்சிணாமூர்த்தி, லிங்கோத்பவர், சண்டிகேசுவரர், துர்க்கை, இராஜகணபதி, வள்ளி தெய்வானை சமேத சுப்பிரமணியர், சிவலிங்கம், இரண்டு நந்திகள், சூரியன், பைரவர், நவக்கிரகங்கள், நாகர் மற்றும் தம்பிரான் சுவாமி ஆகியோர் இக்கோயிலில் அருள்பாலிக்கின்றனர்.
# உலூனா 7

| mission_type = நிலாத் தரையிறங்கி
| operator = சோவியத் ஒன்றியம்
| COSPAR_ID = 1965-077A
| SATCAT =
| mission_duration = 3&nbsp;நாட்கள்  
| spacecraft_type = Ye-6
| manufacturer = OKB-1
| dry_mass =
| launch_mass = 1,504கிகி
| power =  
| launch_date = அக்டோபர் 4, 1965, 07:55&nbsp;ஒ.ச.நே
| launch_site = பைக்கனூர் 1/5 உலூனா 7 விண்கலம் நிலாவி*ல்* மென்மையாகத் தரையிறங்கத் திட்டமிடப்பட்டது. இருப்பினும் , முன்கூட்டிய எதிர் எரிப்பும் எதிர் ஏவூர்தியும் பொய்த்ததால் விண்கலம் ஓசியானசு புரோசெல்லாரத்தில் நிலா மேற்பரப்பை மொத்தியது.  
அதன் முன்னோடிகளைப் போலல்லாமல் , உலூனா 7 வெற்றிகரமாக அக்டோபர் 5 அன்று நிலாவுக்கு செல்லும் வழியில் அதன் இடைத்தடத் திருத்தத்தை மேற்கொண்டது , இரண்டு நாட்களுக்குப் பிறகு மென்மையான தரையிறக்கம் ஏற்படும் என்ற எதிர்பார்ப்பில். இருப்பினும் , நிலா மேற்பரப்பை அணுகும் போது திட்டமிடப்பட்ட எதிர் எரியூட்டலுக்கு முன்பு முன்பு விண்கலம் திடீரென்று திசைப்பாங்குக் கட்டுப்பாட்டை இழந்து அதை மீண்டும் பெறத் தவறிவிட்டது. தானியங்கி திட்டமிடப்பட்ட அமைப்புகள் பின்னர் முதன்மை இயந்திர எரியூட்டலைத் தடுத்தன. கட்டுப்பாட்டமைப்புகள் உதவியற்ற முறையில் உலூனா 7 *நிலா* மேற்பரப்பில் மிக அதிக வேகத்தில் பய்வதை கவனித்ததால் , அக்டோபர் 7,1965 அன்று 22:08:24 ஒபொ நேரத்தில் கெப்ளர் பள்ளத்திற்கு மேற்கே உண்மையில் விரும்பிய இலக்கை நெருங்கியது. மோதிய இட ஆயத்தொலைவுகள் 48′′N 47′′W / 9.8′′N 47.8′′W / 8.8′′ - 47.8 ஆகும்.  
பின்னர் நடந்த புலனாய்வில் , வான்வழிப்பாதை அமைப்பின் ஒளியியல் உணரி தவறான கோணத்தில் அமைக்கப்பட்டது மற்றும் முதன்மைத் திசைவைப்புக் கட்டுப்பாட்டு நடவடிக்கையின் போது புவியின் பார்வையை இழந்துவிட்டது என்று சுட்டிக்காட்டப்பட்டது. இது யே - 6 திட்டத்தில் தொடர்ச்சியாக பத்தாவது தோல்வியாகும்.
# தௌணோஜம் சாவோபா சிங்

**தௌனோஜம் சாவோபா சிங்** (*Thounaojam Chaoba Singh*) (பிறப்பு: மே 24, 1937, மணிப்பூரின், பிஷ்ணுபூர் மாவட்டத்திலுள்ள உட்லோ ) என்பவர் முன்னாள் இந்திய மத்திய அமைச்சரும், மணிப்பூரைச் சேர்ந்த பாரதிய ஜனதா கட்சியின் மாநிலத் தலைவரும் ஆவார். மணிப்பூர் மக்களால் இவர் **உட்லோ சாவோபா** என்று பிரபலமாக அழைக்கப்படுகிறார்.
# தௌணோஜம் சாவோபா சிங்

## அரசியல் வாழ்க்கை

இவர் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1972 முதல் 1995 வரை, நம்போல் சட்டமன்றத் தொகுதியிலிருந்து 5 முறை தேர்ந்தெடுக்கப்பட்டார். 1974 முதல் 1975 வரை மணிப்பூர் சட்டமன்றத்தின் துணை சபாநாயகராக இருந்துள்ளார். 1994 முதல் 1995 வரை மணிப்பூரின் துணை முதல்வராகவும் இருந்தார்.  
1996 இல் 11 வது மக்களவைக்கு உள் மணிப்பூர் மக்களவைத் தொகுதிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். இந்தத் தொகுதியிலிருந்து 1998 இல் பன்னிரண்டாவது மக்களவைக்கும் 1999 இல் பதின்மூன்றாவது மக்களவைக்கும் மீண்டும் தேர்ந்தெடுக்கப்பட்டார். 1997-ல் காங்கிரசு கட்சியின் மாநிலத் தலைவராக நியமிக்கப்பட்டார்.  
1999 ஆம் ஆண்டு, பிரதமர் அடல் பிகாரி வாச்பாய் அவர்களின் அரசில் மத்திய அமைச்சராக, கலாச்சாரம், இளைஞர் விவகாரம் மற்றும் விளையாட்டுத் துறை அமைச்சரானார்.  
2004 இந்தியப் பொதுத் தேர்தலுக்கு முன்னதாக சௌபா சிங் பாரதிய ஜனதா கட்சியில் சேர்ந்தார். இவர் மணிப்பூர் பாஜக தலைவராக நியமிக்கப்பட்டார். மேலும், 2006 வரை அந்தப் பதவியில் இருந்தார். இடைப்பட்ட ஆண்டுகளில், சிங் தனது சொந்த மணிப்பூர் மக்கள் கட்சியை உருவாக்கினார்.  
2012 இல், மீண்டும் மணிப்பூர் பாஜக தலைவராக நியமிக்கப்பட்டார். 2016 வரை அந்தப் பதவியில் இருந்தார்.  
2017இல் நடைபெற்ற மணிப்பூர் சட்டப் பேரவைத் தேர்தலின் போது முதலமைச்சர் பதவிக்கு வர இருப்பவர்களில் ஒருவராக இருப்பார் என பல்வேறு ஆதாரங்கள் கூறின. இருப்பினும், இவர் நம்போல் சட்டமன்றத் தொகுதியில் தோல்வியடைந்ததால் அப்பதவி ந. பீரேன் சிங்கிடம் சென்றது.
# தௌணோஜம் சாவோபா சிங்

## விருதுகள்

பொது அலுவல்களில் இவரது பங்களிப்பிறக்காக 2023 ஆம் ஆண்டில், குடியரசுத் தலைவர் இல்லத்தில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கி கௌரவிக்கப்பட்டார்.
# பர்வதமலை மல்லிகார்சுனசுவாமி கோயில்

**பர்வதமலை மல்லிகார்சுனசுவாமி கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் பர்வதமலை பகுதியில் அமையப் பெற்றுள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 844 மீட்டர் உயரத்தில் அமைந்துள்ள பர்வதமலை மல்லிகார்சுனசுவாமி கோயிலின் புவியியல் ஆள்கூறுகள், ஆகும்.  
இக்கோயிலில் மூலவர் மல்லிகார்சுனசுவாமி மற்றும் தாயார் பிரமராம்பிகை ஆவர். இக்கோயிலின் தீர்த்தம் பாதாள சுனை தீர்த்தம் ஆகும். மல்லிகார்சுனசுவாமி, பிரமராம்பிகை, தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், அகத்தியர், வீரபத்திரர் ஆகியோர் இக்கோயிலில் அருள்பாலிக்கின்றனர்.  
சித்ரா பௌர்ணமி, ஆடிப்பெருக்கு, மகா சிவராத்திரி, ஐப்பசி அன்னாபிசேகம், ஆருத்ரா தரிசனம், திருக்கார்த்திகை மற்றும் பங்குனி உத்திரம் ஆகியவை இக்கோயிலில் சிறப்பாகக் கொண்டாடப்படுகின்றன.
# ஹேமச்சந்திர கோஸ்வாமி

**ஹேமச்சந்திர கோஸ்வாமி** (*Hemchandra Goswami*) (1872-1928) ஒரு இந்திய எழுத்தாளரும், கவிஞரும், வரலாற்றாசிரியரும், ஆசிரியரும் மற்றும் நவீன அசாமிய இலக்கியத்தின் ஆரம்ப பகுதியில் பணியாற்றிய மொழியியலாளரும் ஆவார். 1920 ஆம் ஆண்டு தேஜ்பூரில் நடைபெற்ற அசாமிய இலக்கிய மன்றத்தின் நான்காவது தலைவராக இருந்தார். பிரித்தானிய அசாமில் கூடுதல் உதவி ஆணையராகவும் பணியாற்றி ஓய்வு பெற்றார்.
# ஹேமச்சந்திர கோஸ்வாமி

## எழுத்தறிவுப் பணி

கோஸ்வாமி, 1900 ஆம் ஆண்டில் கர்னல் கார்டன் என்பவரது உதவியுடன் ஹேமச்சந்திர பருவாவின் *"ஹேம்கோஷ்"* என்ற முதல் அசாமிய அகராதியை என்ற வெளியிட்டார். அசாமிய மொழியில் முதல் ஈரேழ்வரிப்பாவான 'பிரியதமர் அசாமிய சாகித்தியர் சானேகி, புலர் சாகி (1907) 'பிரியதமர் சித்தி' (பிரியதமர் சிதி' (பிரியத்திடமிருந்து ஒரு கடிதம்), காகோ அரு ஹியா. நிபிலாவ் முதலியனவற்றையும் வெளியிட்டார். 'கதா கீதை' (உரைநடையில் கீதை) 1918 இல் இவராலும், பூரணி ஆசம் புரஞ்சியாலும் திருத்தப்பட்டது.
# ஹேம் சந்திர கோஸ்வாமி (கலைஞர்)

**ஹேம் சந்திர கோஸ்வாமி** (*Hem Chandra Goswami*) (பிறப்பு மார்ச் 1, 1958) அசாமின் மஜூலி மாவட்டத்தைச் சேர்ந்த முகமூடி தயாரிக்கும் கலைஞர் ஆவார். கலைத் துறையில் இவர் ஆற்றிய பங்களிப்புகளுக்காக 2023 இல் இந்தியாவின் நான்காவது உயரிய குடிமகன்களின் விருதான பத்மசிறீ விருதைப் பெற்றார்.
# ஹேம் சந்திர கோஸ்வாமி (கலைஞர்)

## ஆரம்ப வாழ்க்கை மற்றும் தொழில்

மார்ச் 1, 1958 இல் பிறந்த கோஸ்வாமி உள்ளூர் பள்ளியில் தனது பள்ளிப் படிப்பை முடித்தார். பின்னர் அசாமின் குவகாத்தியில் உள்ள கலை மற்றும் கைவினை சங்கத்தில் கலை மற்றும் கைவினைப் பிரிவில் இளங்கலைப் பட்டம் பெற்றார்.  
10 வயதில், ஸ்ரீமாதா சங்கர்தேவ் என்பவர் நிறுவிய கலைப் பள்ளியில் தனது பயிற்சியைத் தொடங்கினார். கலைஞரும் முகமூடி தயாரிப்பாளருமான இவரது தந்தை ருத்ரகாந்த தேவ கோஸ்வாமியின் வழிகாட்டுதலின் கீழ், சிறு வயதிலிருந்தே தனது கைவினைப்பொருளை மெருகேற்றினார்.  
டிப்ருகட் பல்கலைக்கழகம், தேஜ்பூர் பல்கலைக்கழகம், கவுகாத்தி, விவேகானந்த கேந்திரா, புது தில்லி, இந்திரா காந்தி கலாச்சார மையம் மற்றும் சாந்திநிகேதனில் உள்ள விஸ்வபாரதி பல்கலைக்கழகம் உட்பட நாடு முழுவதும் உள்ள பல்வேறு நிறுவனங்களில் மூங்கில்களைப் பயன்படுத்தி முகமூடியைத் தயாரித்த வரலாறு குறித்து கோஸ்வாமி விரிவுரைகளை வழங்கியுள்ளார்.
# ஹேம் சந்திர கோஸ்வாமி (கலைஞர்)

## விருதுகளும் கௌரவங்களும்

- **2023** : கலைத் துறையில் இவரது பங்களிப்பிற்காக புது தில்லியில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கப்பட்டது.
- **2022** : அசாமின் பிரதிதின் டைம் என்ற பத்திரிக்கை வழங்கிய சிறந்த கலைக்கான சாதனையாளர் விருது.
- **2019** : சங்கீத நாடக அகாடமி விருது
- **2018** : லூயிட்போரியா வாழ்நாள் சாதனை விருது
- **2014** : தாமோதர தேவா தேசிய விருது
- **2012** : லாமெசோ தா ஆனந்த் விருது
# ஹேமச்சந்திர பருவா

**ஹேமச்சந்திர பருவா** (*Hemchandra Barua*) *'ஹேம் பருவா* என்றும் அழைக்கப்படும் அசாமைச் சேர்ந்த இவர் ஒரு முக்கிய எழுத்தாளர் ஆவார். 19 ஆம் நூற்றாண்டின் அசாமிய சமூக சீர்திருத்தவாதியான இவர் அசாமின் கோலாகாட் மாவட்டத்தில் உள்ள தேர்கான் பகுதியைச் சேர்ந்தவர்.
# ஹேமச்சந்திர பருவா

## இலக்கியப் பணி

சமசுகிருதத்தை அடிப்படையாகக் கொண்டு முதன்முதலில் அறிமுகப்படுத்தப்பட்ட *ஹேம்கோஷ்* என்ற முழுமையான அசாமிய அகராதியின் தொகுப்பாளர் ஆவார். இது அசாமிய மொழியின் இரண்டாவது அகராதியாகும். இது 1900 இல் இவர் இறந்த பிறகு கர்னல் கார்டன் என்பவரது உதவியுடன் ஹேமச்சந்திர கோஸ்வாமி என்பவரால் வெளியிடப்பட்டது.
# ஹேம் பருவா

**ஹேம் பருவா** (*Hem Barua*) அசாமைச் சேர்ந்த ஒரு முக்கிய அசாமிய கவிஞரும் அரசியல்வாதியும் ஆவார்.
# ஹேம் பருவா

## ஆரம்ப கால வாழ்க்கை

22 ஏப்ரல் 1915 இல், தேஜ்பூரில் பிறந்த இவர் 1938 இல் கொல்கத்தா பல்கலைக்கழகத்தில் தனது முதுகலை பட்டத்தைப் பெற்றார். 1941 இல் அசாமிய மொழியிலும் ஆங்கிலத்திலும் விரிவுரையாளராக ஜோர்ஹாட்டிலுள்ள ஜேபி கல்லூரியில் சேர்ந்தார். அடுத்த ஆண்டு வெள்ளையனே வெளியேறு இயக்கத்தின் போது கல்லூரியிலிருந்து வெளியேறினார். 1943 இல் சிறையில் அடைக்கப்பட்டார். விடுதலையானதும், குவகாத்தியிலுள்ள பி. பருவா கல்லூரியில் சேர்ந்தார், பின்னர் அதன் முதல்வரானார்.
# ஹேம் பருவா

## இலக்கியப் பணி

பல புத்தகங்களை எழுதிய இவர் 1972 ஆம் ஆண்டு துப்ரியில் நடைபெற்ற அசாமிய இலக்கிய மன்றத்தின் வருடாந்திர அமர்வில் தலைவராக ஆனார். மேலும் அசாமின் நவீன இலக்கிய இயக்கத்தின் முன்னோடிகளில் ஒருவராகக் கருதப்பட்டார்.
# ஹேம் பருவா

## அரசியல் வாழ்க்கை

ஹேம் பருவா 1948-ல் காங்கிரசு கட்சியிலிருந்து விலகி சோசலிசக் கட்சியில் உறுப்பினரானார். பின்னர் பிரஜா சோசலிச கட்சியின் தேசிய நிர்வாகியாக தேர்ந்தெடுக்கப்பட்டார். 1957, 1962 மற்றும் 1967-ல் குவகாத்தி மக்களவைத் தொகுதியிலிருந்தும், 1967-ல் மங்கள்தோய் மக்களவைத் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 1970 திசம்பர் வரை மக்களவை உறுப்பினராக இருந்தார்.
# இஞ்சிமேடு மணிச்சேறை உடையார் கோயில்

**இஞ்சிமேடு மணிச்சேறை உடையார் கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் இஞ்சிமேடு பகுதியில் அமையப் பெற்றுள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 175 மீட்டர் உயரத்தில் அமைந்துள்ள இஞ்சிமேடு மணிச்சேறை உடையார் கோயிலின் புவியியல் ஆள்கூறுகள், ஆகும்.  
இக்கோயிலில் மூலவர் மணிச்சேறை உடையார் மற்றும் தாயார் திருமணி நாயகி ஆவர். மூலவர் சிவலிங்கம் நவபாஷாணத்தால் உருவாக்கப்பட்டுள்ளது. இக்கோயிலின் தீர்த்தம் சுனை தீர்த்தம் ஆகும்.  
மணிச்சேறை உடையார், திருமணி நாயகி ஆகியோர் இக்கோயிலில் அருள்பாலிக்கின்றனர். மகா சிவராத்திரி, மார்கழி திருவாதிரை, திருக்கார்த்திகை மற்றும் பங்குனி உத்திரம் ஆகியவை இக்கோயிலில் சிறப்பாகக் கொண்டாடப்படுகின்றன.
# புலாவ் செபாங் தம்பின் தொடருந்து நிலையம்

**புலாவ் செபாங் தம்பின் தொடருந்து நிலையம்** (ஆங்கிலம்: *Pulau Sebang Tampin Railway Station*; மலாய்: *Stesen KTMB Pulau Sebang*) என்பது மலேசியா, மலாக்கா - நெகிரி செம்பிலான் மாநிலங்களின் எல்லைப் பகுதியில் அமைந்துள்ள ஒரு தொடருந்து நிலையம் ஆகும் இதன் வடக்கில் தம்பின்; தெற்கில் புலாவ் செபாங் நகரங்கள் உள்ளன.  
முன்பு இந்த நிலையம் **தம்பின் தொடருந்து நிலையம்** (*Tampin Railway Station*) என்று அழைக்கப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை பெரும் வழித்தடத்தின் (*KTM West Coast Railway Line*), சிரம்பான் துணை வழித்தடத்தில் அமைந்துள்ளது.
# புலாவ் செபாங் தம்பின் தொடருந்து நிலையம்

## பொது

நிலவியல் அடிப்படையில் இந்த நிலையம் மலாக்கா மாநிலத்தில் அமைந்துள்ளது. மலாயா மேற்கு கடற்கரை தொடருந்து வழித்தடத்தில் மலாக்கா மாநிலத்திற்கான இரண்டு நிலையங்களில் இந்த நிலையமும் ஒன்றாகும். மலாக்கா மாநிலத்தில் உள்ள மற்றொரு தொடருந்து நிலையம் பத்தாங் மலாக்கா தொடருந்து நிலையம் ஆகும். பொதுவாக இந்த நிலையம் மலாக்கா மாநிலத்திற்கு கூடுதலாகச் சேவை செய்கிறது.  
சிரம்பான் வழித்தடத்தில், கேடிஎம் இடிஎஸ், கேடிஎம் இண்டர்சிட்டி மற்றும் கேடிஎம் கொமுட்டர் தொடருந்துகளால் இந்த நிலையம் சேவை செய்யப்படுகிறது. அத்துடன் சிரம்பான் வழித்தடத்தின் தெற்குப் பகுதியின் கடைசி நிலையமும் இதுவே ஆகும்.
# புலாவ் செபாங் தம்பின் தொடருந்து நிலையம்

## பொது

### பெயர் பிரச்சினை

இந்த நிலையம் மலாக்காவின் அலோர் காஜா மாவட்டத்தில் உள்ள புலாவ் செபாங் நகரில் அமைந்துள்ளது. இருப்பினும் நெகிரி செம்பிலான் மாநிலத்தின் தம்பின் நகருக்கு மிக மிக அருகில் உள்ளது.  
இந்த நிலையம் புவியியல் ரீதியாக புலாவ் செபாங்கில் அமைந்து இருந்தாலும், "தம்பின் இரயில் நிலையம்" என்று பெயரிடப்பட்டது. அதனால் சர்ச்சைகள் ஏற்பட்டன. நெகிரி செம்பிலான் மாநிலத்தின் மக்கள் இந்த நிலையத்தை "தம்பின் இரயில் நிலையம்" என்றும்; மலாக்கா மக்கள் "புலாவ் செபாங் இரயில் நிலையம்" என்றும் அழைத்தனர்.
# புலாவ் செபாங் தம்பின் தொடருந்து நிலையம்

## பொது

### தம்பின்/புலாவ் செபாங் அறிவிப்புப் பலகை

மலாயா தொடருந்து நிறுவனம் அதன் பங்கிற்கு இந்த நிலையத்தின் பெயர் "புலாவ் செபாங்" நிலையம் அல்ல "தம்பின்" நிலையம் என்று உறுதிப்படுத்தியது. நிலையத்தின் நடைமேடைகளில் "தம்பின்/புலாவ் செபாங்" என்று எழுதப்பட்ட அறிவிப்புப் பலகை வைக்கப்பட்டது. அதன் பிறகும் பெயர்த் தகராறு தொடர்ந்தது.  
இருப்பினும், ஜனவரி 4, 2013-இல், மலாக்கா மாநில அரசாங்கத்தின் உத்தரவின் பேரில், மலாயா தொடருந்து நிறுவனம் இந்த நிலையத்தின் பெயரை புலாவ் செபாங்/தம்பின் நிலையம் என நிரந்தரமாக மாற்றியது. அதன் மூலம் பெயரிடும் சர்ச்சையும் தீர்க்கப்பட்டது.
# புலாவ் செபாங் தம்பின் தொடருந்து நிலையம்

## வரலாறு

1905-ஆம் ஆண்டு ஜூலை 15-ஆம் தேதி மலாயா மேற்கு கடற்கரை தொடருந்து வழித்தடத்தின் கட்டுமானம் சிரம்பான் நகரில் இருந்து தம்பின் நகரை அடைந்தபோது இந்த நிலையம் செயல்படத் தொடங்கியது. பின்னர் டிசம்பர் 1, 1905-இல், 34 கி.மீ. (21 மைல்) தம்பின் - மலாக்கா பாதை திறக்கப்பட்டது.  
ஓர் ஆண்டு கழித்து 1 அக்டோபர் 1906-இல் கிம்மாஸ் பிரதான வழித்தடம் திறக்கப்பட்டது. தம்பின் - மலாக்கா வழித்தடத்தின் தண்டவாளங்கள் பின்னர் இரண்டாம் உலகப் போரில் ஜப்பானியர்களால் அகற்றப்பட்டது.
# புலாவ் செபாங் தம்பின் தொடருந்து நிலையம்

## சேவைகள்

- கேடிஎம் இடிஎஸ்
- **ETS Gold Train No. 9420/9425** பாடாங் பெசார் - கிம்மாஸ்
- **ETS Premium Train No. 9204/9371** பட்டர்வொர்த் - கிம்மாஸ்  
**கேடிஎம் இடிஎஸ்**  
| கேடிஎம் இடிஎஸ் | 9321 | 14:19 | கிம்மாஸ், நெகிரி செம்பிலான் |  |
| --- | --- | --- | --- | --- |
| கேடிஎம் இடிஎஸ் | 9322 | 15:54 | பட்டர்வொர்த், பினாங்கு |  |
| கேடிஎம் இடிஎஸ் | 9420 | 08:37 | பாடாங் பெசார், பெர்லிஸ் |  |
| கேடிஎம் இடிஎஸ் | 9425 | 23:39 | கிம்மாஸ், நெகிரி செம்பிலான் | } |
**கொமுட்டர்**  
| கொமுட்டர் | 2002 | 04:42 | பத்துமலை, சிலாங்கூர் | வார இறுதி நாட்கள் |  |
| --- | --- | --- | --- | --- | --- |
| கொமுட்டர் | 2602 | 05:30 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2006 | 05:37 | பத்துமலை, சிலாங்கூர் |  |  |
| கொமுட்டர் | 2008 | 06:05 | பத்துமலை, சிலாங்கூர் |  |  |
| கொமுட்டர் | 2010 | 06:42 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2016 | 07:53 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2028 | 11:23 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2032 | 11:31 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2050 | 16:54 | பத்துமலை, சிலாங்கூர் | வார இறுதி நாட்கள் |  |
| கொமுட்டர் | 2058 | 18:00 | பத்துமலை, சிலாங்கூர் | வார இறுதி நாட்கள் | } |
# காஞ்சனா கோட்டை

**காஞ்சனா கோட்டை** என்பது இந்திய நாட்டின்மகாராட்டிரா மாநிலத்தில் நாசிக் மாவட்டத்தில் உள்ள ஒரு மலைக்கோட்டை ஆகும். இந்த கோட்டை அசந்தா-சாத்மால் மலைத்தொடரில் அமைந்துள்ளது. கோட்டை அமைந்துள்ள மலையின் உயரம் 1368 மீட்டர் அல்லது 4490 அடி ஆகும். கள்வன் என்பது இந்த மலையை சுற்றி அமைந்துள்ள கிராமத்தின் பெயர் ஆகும்.
# காஞ்சனா கோட்டை

## வரலாறு

இக்கோட்டையின் நிலை நடுத்தர அளவிலான கோட்டை ஆகும். இக்கோட்டையின் உயரம் 4490 அடி ஆகும்.
இக்கோட்டையில் அமைந்துள்ள கிராமம் கல்வன் ஆகும். இக்கோட்டையானது நாசிக் மாவட்டத்தில் அமைந்துள்ளது. இக்கோட்டை கோலேதாயரர் பகுதிக்கு மேற்கே சுமார் 3.21 கிலோ மீட்டர் அல்லது இரண்டு மைல் தொலைவிலும், வடமேற்கே சந்தூர் மலை 16 கிலோ மீட்டர் அல்லது பத்து மைல் தொலைவிலும் அமைந்துள்ளதாக இக்கோட்டையினை பார்வையிட்ட கேப்டன் பிரிக்சு 1818 ஆம் ஆண்டில் விவரித்தார். இக்கோட்டையினை சுற்றி ஒரு பெரிய மலை மற்றும் அண்டை கோட்டையான கோலேதைர் கோட்டை விட மிகவும் செங்குத்தானதாக அமைந்துள்ளது. இக்கோட்டைக்கு செல்வதற்கு புனேவில் இருந்து தூரம் 270 கிலோ மீட்டர் ஆகும்.
# பாடிஷா

**பாடிஷா** என்பது இறையாண்மையுள்ள ஆட்சியாளரை குறிக்கப் பயன்படுத்தப்பட்ட ஒரு பாரசீக மொழிச் சொல்லாகும். இது **பாட்ஷா** என்றும் உச்சரிக்கப்படுகிறது. உயர் நிலையில் உள்ள பல முடியரசகர்களால் இப்பட்டம் பயன்படுத்தப்பட்டது. பண்டைக்கால பாரசீக பட்டமான "மகா மன்னர்" என்பதுடன் தோராயமாக இது ஒத்துப்போகிறது. பிற்காலத்தில் அகாமனிசியருக்குப் பிந்தைய பாரசீக மன்னர்கள் மற்றும் இந்தியாவின் முகலாயப் பேரரசர்கள் ஆகியோரால் இப்பட்டம் பயன்படுத்தப்பட்டது. சில நேரங்களில் ஆப்கானித்தானைச் சேர்ந்த சில சிறு இளவரசர்கள் கூட பாட்ஷா என்ற பட்டத்தை பயன்படுத்தினர்.
# துக்லுக் தைமூர்

**துக்லுக் தைமூர் கான்** (1312/1313 - 1363) என்பவர் மொகுலிசுதானின் கானாக அண். 1347 முதல் 1360 வரையிலும், ஒட்டு மொத்த சகதாயி கானரசின் கானாக அண். 1360 முதல் 1360 வரையிலும் பதவி வகித்தவர் ஆவார். சகதாயி கானின் நேரடி வழித்தோன்றலான எசன் புகா இவரது தந்தை என்று நம்பப்படுகிறது. இவரது ஆட்சிக்காலமானது இவர் இஸ்லாமிற்கு மதம் மாறியது மற்றும் திரான்சாக்சியான மீதான இவரது படையெடுப்புகளுக்காக அறியப்படுகிறது.
# துருக்கிய புலம்பெயர்வு

**துருக்கிய புலம்பெயர்வு** என்பது 6 மற்றும் 11ஆம் நூற்றாண்டுகளுக்கு இடையில் ஐரோவாசியா முழுவதும் துருக்கிய பழங்குடியினங்கள் மற்றும் துருக்கிய மொழிகள் பரவியதை குறிப்பதாகும். 6ஆம் நூற்றாண்டில் தற்போதைய மங்கோலியாவில் அக்காலத்தில் இருந்த உரூரன் ககானரசை கோக் துருக்கியர்கள் பதவியிலிருந்து தூக்கி எறிந்தனர். அனைத்து திசைகளிலும் விரிவடைந்தனர். ஐரோவாசிய புல்வெளிகள் முழுவதும் துருக்கிய கலாச்சாரத்தை பரப்பினர். 8ஆம் நூற்றாண்டில் கோக் துருக்கிய பேரரசானது முடிவுக்கு வந்த போதும், அவர்களுக்கு பின்னர் உய்குர் ககானரசு, காரா கானிடு கானரசு, கசர்கள் மற்றும் குமன்கள் போன்ற ஏராளமான துருக்கிய பேரரசுகள் ஆட்சிக்கு வந்தன. சில துருக்கியர்கள் இறுதியாக நிலையான வாழ்க்கை நடத்திய சமூகங்களான கோச்சோக்கள் மற்றும் கன்சோவு உய்குர்களுடன் இணைந்து குடியமர்ந்தனர். 11ஆம் நூற்றாண்டில் தொடங்கி அனத்தோலியாவில் செல்யூக் அரசமரபானது குடியமர்ந்தது. இதனால் அங்கு நிலையான துருக்கிய குடியிருப்புகளும், இருப்பும் ஏற்பட்டது. கிர்கிசுத்தான், துருக்மெனித்தான், துருக்கி, அசர்பைஜான், உசுப்பெக்கிசுத்தான், மற்றும் கசக்கஸ்தான் உள்ளிட்ட தற்கால நாடுகளில் பெரும் எண்ணிக்கையிலான துருக்கிய மக்கள் வாழ்கின்றனர். சுவாசியா, பஸ்கோர்தோஸ்த்தான், தத்தார்ஸ்தான், கிரிமிய தாதர்கள், மங்கோலியாவில் உள்ள கசக்குகள், சீனாவிலுள்ள உய்குர்கள், ஈரானில் உள்ள அசேரி, சைபீரியாவில் உள்ள சகா குடியரசு போன்ற இடங்களில் மற்ற நாட்டு மக்களுடன் துருக்கிய இனத்தவர் இணைந்து வாழ்கின்றனர்.
# அய்கானிக் தங்க விருதுகள்

**அய்கானிக் தங்க விருதுகள்** (*Iconic Gold Awards*) என்பது இந்தி மொழி திரைப்படங்கள் மற்றும் தொலைக்காட்சி துறையில் சிறந்த நடிகர்களை கௌரவிக்கும் வருடாந்திர விருது நிகழ்ச்சியாகும். இவ்விருதுகள் முதன்முதலில் 2020 ஆம் ஆண்டு வழங்கப்பட்டது.  
இசை நிகழ்ச்சிகள், பொழுதுபோக்கு நிகழ்ச்சிகள் மற்றும் நாகரிக நிகழ்ச்சிகள் உட்பட, பிரபலமான நிகழ்ச்சிகள் போன்றவற்றிற்கு பல்வேறு சிறப்புத் துறைகளில் விருதுகள் வழங்கப்படுகின்றன. பொழுதுபோக்கு உட்பட ஒரு குறிப்பிட்ட பிரிவில் சிறந்த தொலைக்காட்சி அலைவரிசை தொழில்நுட்ப விருதுகள் மற்றும் பிரபலமான விருதுகள் வழங்கப்படுகின்றன.
# தாங்கின் பேரரசர் தைசோங்

**தாங்கின் பேரரசர் தைசோங்** (28 சனவரி 598 - 10 சூலை 649) என்பவர் சீனாவின் தாங் அரசமரபின் இரண்டாவது பேரரசர் ஆவார். இவர் முன்னர் **சின் இளவரசர்** என்றும், இயற்பெயராக **லீ சிமின்** என்ற பெயரையும் பெற்றிருந்தார். இவர் 626 முதல் 649 வரை ஆட்சி செய்தார். 617ஆம் ஆண்டு சின்யாங் என்ற இடத்தில் சுயி அரசமரபுக்கு எதிராக தனது தந்தை லீ யுவானை கிளர்ச்சிக்கு ஊக்குவித்ததில் இவரது பங்கின் காரணமாக இவர் பொதுவாக தாங் அரசமரபின் துணை தோற்றுவிப்பாளராகக் கருதப்படுகிறார். தாங் அரசமரபுக்கு எதிரான மிகுந்த ஆபத்தான எதிரிகள் பலரை தோற்கடிப்பதிலும், சீனா முழுவதும் அரச மரபின் ஆட்சியை நிலைப்படுத்துவதிலும் தைசோங் இறுதியாக ஒரு முக்கிய பங்காற்றினார்.
# ரியாசு அம்லானி

**ரியாசு அம்லானி** (*Riyaaz Amlani*) ஓர் இந்திய உணவக நிர்வாக அதிகாரி ஆவார். இவர் 1974 ஆம் ஆண்டு நவம்பர் மாதம் 20 ஆம் தேதி பிறந்தார். . இவர் இம்ப்ரேசரியோ பொழுதுபோக்கு மற்றும் விருந்தோம்பல் என்று பெயரிடப்பட்ட தனியார் நிறுவனத்தின் தலைமை நிர்வாக அதிகாரி ஆக உள்ளார். இந்திய தேசிய உணவக சங்கத்தின் தலைவராகவும் உள்ளார்.
# ரியாசு அம்லானி

## வரலாறு

சர்ச்கேட்டின் கல்லூரியில் இளைய கல்லூரி மாணவராக இருந்தபோது, இவர் பார்சி திருமணங்களில் தொகுப்பாளராக மூன்லைட் செய்த பைகுல்லா பையன், சில தீவிரமான அசைவுகளை வெளிப்படுத்தி, தனது எடையை ரகசியமாக உணர்ந்து, ஒரு "மேலை நகரப் பெண்ணுடன்" நெருங்கி பழகத் தொடங்கினான். திடீரென்று, அன்பான, புத்தக ஆர்வமுள்ள இளைஞனுக்கு மிகவும் நெருக்கமாகத் தெரிந்த நகரம் அவரது ஒரு தீவிர விருப்பத்திற்கு விரோதமாகத் தோன்றியது.காதலர்கள் சேர்ந்து செல்ல எந்த இடமும் இல்லை. நிச்சயமாக, அப்போது பம்பாயின் பைலேன்கள், ஒரு மூலை மேசை கொண்ட ஒரு உணவகம், தம்பதிகளுக்கு திருடப்பட்ட தனியுரிமையின் தருணங்களை வழங்கிய அந்த மூலை ஆகியவற்றை அவர் அறிந்திருந்தார். அதனை அம்லானி கவர்ந்திழுக்க விரும்பினார்.அவர் அன்பைக் கண்டுபிடித்தது போல் அவர் மகிழ்விக்கவும் ஈடுபடவும் விரும்பினார். எனவே உணவகத்தினை திறக்க விரும்பினார்.
# பூரா சிங் வால்மீகி

**பூரா சிங் வால்மீகி** (*Bhura Singh Valmiki**)*** ஓர் இந்திய சுதந்திர போராட்ட வீரர் ஆவார். பல்லப்கட் சட்டமன்ற தொகுதி இராணுவத்தின் தளபதி ஆவார். இவர் 1857 ஆம் ஆண்டு நடைபெற்ற சிப்பாய் கிளர்ச்சியில் பல்லப்கட் மாநிலத்தின் இராணுவத்திற்கு தலைமை தாங்கினார். 1858 ஆம் ஆண்டு சனவரி மாதம் 9 ஆம் தேதியன்று டெல்லியின் சாந்தினி சவுக் மக்களவை தொகுதியில் நடைபெற்ற கலகத்தில் மற்ற இரண்டு தலைவர்களுடன் தூக்கிலிடப்பட்டார்.
# 2022 ஆம் ஆண்டு சந்திராபூர் டேங்கர் சுமையுந்து விபத்து

2022 ஆம் ஆண்டு மே மாதம் 19 ஆம் தேதி அதிகாலையில், இந்திய நாட்டின் மகாராட்டிரா மாநிலத்தின் சந்திரபூர் அருகே அசய்பூருக்கு அருகில் மரக் கட்டைகளை ஏற்றிச் சென்ற மற்றொரு டிரக் மீது எரிபொருள் டேங்கர் சுமையுந்து மோதியது. இதைத் தொடர்ந்து தீ விபத்து ஏற்பட்டு 9 பேர் பலியாகினர். தகவலறிந்து சம்பவ இடத்துக்கு வந்த தீயணைப்புத் துறையினர் ஒரு மணி நேரத்தில் தீயை அணைத்தனர்.  
இந்த விபத்து வியாழக்கிழமை இரவு 10.30 மணியளவில் சந்திரபூர்-முல் சாலையில் நடந்தது. பலியானவர்களின் உடல்கள் சந்திரபூர் மருத்துவமனைக்கு கொண்டு வரப்பட்டது.
# செர்டாங் தொடருந்து நிலையம்

**செர்டாங் தொடருந்து நிலையம்** அல்லது **செர்டாங் கொமுட்டர் நிலையம்** (ஆங்கிலம்: *Serdang Railway Station* அல்லது *Serdang Komuter Station*; மலாய்: *Stesen Keretapi Serdang* அல்லது *Stesen Komuter Serdang*) என்பது மலேசியா, சிலாங்கூர் மாநிலத்தில் செரி கெம்பாங்கான் நகர்ப்பகுதியில் உள்ள ஒரு தொடருந்து நிலையம் ஆகும். இந்த நிலையம் சிரம்பான் வழித்தடத்தில், கேடிஎம் கொமுட்டர் தொடர்ந்து சேவையை வழங்கி வருகிறது.  
இந்த நிலையம் பெசுராயா விரைவுச்சாலை (*Besraya Expressway*) &nbsp; சுங்கை பீசி விரைவுச்சாலை (*Sungai Besi Expressway*); ஆகிய விரைவுச்சாலைகளுக்கு அருகில் அமைந்துள்ளது.
# செர்டாங் தொடருந்து நிலையம்

## பொது

இந்த நிலையத்திற்கு மேற்கே 2 கிமீ தொலைவில் உள்ள புத்ராஜெயா வழித்தடத்தின் (*MRT Putrajaya Line*) செர்டாங் ஜெயா எம்ஆர்டி நிலையமும் இந்த நிலையத்துடன் இணைக்கப்பட்டுள்ளது. இருப்பினும், செர்டாங் ஜெயா எம்ஆர்டி நிலையத்திலிருந்து வரும் பேருந்துகள் இந்த செர்டாங் தொடருந்து நிலையத்தில் நிற்பது இல்லை.
# செர்டாங் தொடருந்து நிலையம்

## சிரம்பான் வழித்தடம்

சிரம்பான் வழித்தடம் அல்லது சிரம்பான் தொடருந்து வழித்தடம் (*Seremban Line*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.  
இந்தச் வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.
# செர்டாங் தொடருந்து நிலையம்

## சிரம்பான் வழித்தடம்

### ரவாங் தம்பின் இணைப்பு

இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.  
15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.
# கடூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | டி. ஹெச். ருத்ரப்பா | இந்திய தேசிய காங்கிரஸ் |  |
| 1962 | ஜி. மருளப்பா | சுயேச்சை |  |
| 1967 | கே. எம். தம்மய்யா | பிரஜா சோசலிச கட்சி |  |
| 1972 | கே. ஆர். ஹோனப்பா | இந்திய தேசிய காங்கிரஸ் |  |
| 1978 | கே. எம். தம்மய்யா | ஜனதா கட்சி |  |
| 1983 | என். கே. ஹுச்சப்பா | இந்திய தேசிய காங்கிரஸ் |  |
| 1985 | பி. பி. ஓன்காரமூர்த்தி | சுயேச்சை |  |
| 1989 | எம். வீரபத்ரப்பா | இந்திய தேசிய காங்கிரஸ் |  |
| 1994 | கே. எம். கிருஷ்ணமூர்த்தி | ஜனதா தளம் |  |
| 1999 | மதச்சார்பற்ற ஜனதா தளம் |  |  |
| 2004 |  |  |  |
| 2008 | இந்திய தேசிய காங்கிரஸ் |  |  |
| 2010 | ஒய். சி. விஸ்வநாத் | பாரதிய ஜனதா கட்சி |  |
| 2013 | ஒய். எஸ். வி. தாட்டியா | மதச்சார்பற்ற ஜனதா தளம் |  |
| 2018 | கே. எஸ். பிரகாஷ் | பாரதிய ஜனதா கட்சி |  |
| 2023 | கே. எஸ். ஆனந்த் | இந்திய தேசிய காங்கிரஸ் | } |
**குறிப்பு**
# சும்பா பச்சைப் புறா

**சும்பா பச்சைப் புறா** (*Sumba green pigeon*)(*தெரெரான் தெய்சுமானீ*) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் உள்ள சும்பா தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# திமோர் பச்சைப் புறா

**திமோர் பச்சைப் புறா** (*Timor green pigeon*)(*தெரெரான் சிட்டாசீயசு*) என்பது கொலம்பிடே குடும்பத்தில் உள்ள ஒரு பறவை சிற்றினமாகும். இது ரோட் மற்றும் திமோர் தீவுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# திமோர் பச்சைப் புறா

## பரவலும் வாழ்விடமும்

திமோர் பச்சைப் புறா ரோட், திமோர், செமாவ் மற்றும் சிறு சுண்டாத் தீவின் அட்டாரோ தீவுகளில் காணப்படுகிறது . இது உயரம் வரை உள்ள தாழ்நிலங்களில் மரங்களைக் கொண்ட முதன்மை காடு, பருவக்காடு மற்றும் இரண்டாம் நிலை காடுகளில் வாழ்கிறது.
# திமோர் பச்சைப் புறா

## நடத்தை மற்றும் சூழலியல்

திமோர் பச்சைப் புறா பழந்திண்ணி வகையினைச் சார்ந்தது. அத்திப்பழங்களை உண்பதாக பதிவு செய்யப்பட்டுள்ளது.
# உலூனா 9

}}  
**உலூனா 9** (*Luna 9 - Луна-9*) என்பது சோவியத் ஒன்றியத்தின் உலூனா திட்டத்தின் ஆளில்லா விண்வெளி பயணமாகும். 1966 ஆம் ஆண்டு பிப்ரவரி 3 ஆம் தேதி உலூனா 9 விண்கலம் ஒரு வான்பொருளில் உயிர்வாழக்கூடிய தரையிறக்கத்தை அடைந்த முதல் விண்கலமாகும்.
# உலூனா 9

## விண்கலம்

தரையிறங்கி 99 கிலோகிராம் (218 பவுண்டு) எடையும் 58 சென்டிமீட்டர் (23 அங்குலம்) அளவும் கொண்டது. இது ஒரு கோளவடிவப் பெட்டகத்தைக் கொண்டிருந்தது. இது ஒரு தரையிறங்கும் பையை பயன்படுத்தி, மணிக்கு 22 கிலோமீட்டர் (14 மைல் ) வேகத்தைத் தாங்கி இறங்கவல்லது. இது காற்று புகாதபடி, மூடப்பட்ட கொள்கலன் ஆகும். இதில் ஒரு நிரல் நேர சாதனமும் வெப்ப கட்டுப்பாட்டு அமைப்புகளும் அறிவியல் கருவிகளும் மின் வாயில்களும் ஒரு தொலைக்காட்சி அமைப்பும் இருந்தன.  
இந்த விண்கலம் தலைமை வடிவமைப்பாளர் செர்ஜி கோரோலேவின்(இவர் ஏவப்படுவதற்கு முன்பு இறந்துவிட்டார்). வழிகாட்டுதலில் ஓ கே பி - 1 என்று அழைக்கப்படும் வடிவமைப்பு பணியகத்தில் உருவாக்கப்பட்டது முதல் 11 நிலாப் பயணங்கள் பல்வேறு காரணங்களால் தோல்வியடைந்தன. அந்த நேரத்தில் OKB - 1 நிலாக்கான மனிதப் பயணத்தில் ஈடுபட்டு இருந்ததால் இந்தத் திட்டம் இலாவோச்கின் வடிவமைப்பு பணியகத்திற்கு மாற்றப்பட்டது. உலூனா 9 என்பது சோவியத் ஒன்றியத்தின் மென்மையான தரையிறக்கத்தின் பன்னிரண்டாவது முயற்சியாகும் - இது இலாவோச்கின் வடிவமைப்பு பணியகத்தால் கட்டப்பட்ட முதல் வெற்றிகரமான ஆழ்வெளி ஆய்வு ஆகும் , இது இறுதியில் கிட்டத்தட்ட அனைத்து சோவியத் (பின்னர் உருசிய) *நிலா,* கோளிடையேயான விண்கலத்தை வடிவமைத்து உருவாக்க வழிவகுத்தது.
# உலூனா 9

## ஏவுதலும் நிலாபெயரும் (புவிமைய) வட்டணையை அடைதலும்

உலூனா 9 , கசகசுத்தான் சோவியத் சோசலிசக் குடியரசில் உள்ள பைகோனூர் ஏவுதளத்தில் உள்ள தளம் 31/6 இலிருந்து பறக்கும் மொல்னியா - எம் ஏவூர்தி வரிசை எண் 103 - 32 வழி ஏவப்பட்டது. ஏவுதல் 1966 ஜனவரி 31 அன்று 11:41:37 கிசநே மணிக்கு நடந்தது. நான்கு கட்ட ஏவூர்தியின் முதல் மூன்று நிலைகள் அறிவியல் கருவிகளையும் நான்காவது கட்டத்தையும் புவியின் தாழ் வட்டணையில் உயரத்திலும் , 51.8 மைல் சாய்விலும் செலுத்தியது. நான்காவது கட்டம் - பிளாக் - லா பின்னர் உலூனா 9 கலத்தை அதிக நீள்வட்ட புவி மைய வட்டணைக்கு அனுப்புவதற்கு முன்பு அதன் புவியண்மையைச் சரிசெய்து, சுமார் 500,000 கிலோமீட்டர் (310,000 மைல்) உள்ள புதிய புவிச் சேய்மைக்கு உயர்த்தியது.
# உலூனா 9

## மேற்பரப்பு செயல்பாடுகள்

ஓசியானசு புரோசெல்லாரத்தில் தரையிறங்கிய சுமார் 250 நொடிகளுக்குப் பிறகு , விண்கலத்தின் மேல் பாதியை உள்ளடக்கிய நான்கு இதழ்கள் மிகுந்த நிலைப்புடன் வெளிப்புறமாகத் திறக்கப்பட்டன. ஏழு மணி நேரத்திற்குப் பிறகு (சூரியன் 7 அடி உயரத்திற்கு ஏறவிட்டு) ஆய்கலம் ஒன்பது படங்களில் முதல் படத்தை (நிலா மேற்பரப்பின் ஐந்து இயற்கைக் காட்சி உட்பட) அனுப்பத் தொடங்கியது . மொத்தம் 8 மணி நேரம் 5 நிமிடங்களைக் கொண்ட ஏழு வானொலி அமர்வுகளும் , மூன்று தொடர் தொலைக்காட்சித் தொடர்களும் ஒளிபரப்பப்பட்டன. ஒளிப்படங்களைத் தொகுத்த பிறகு , புகைப்படங்கள் அருகிலுள்ள பாறைகளையும் .48 கிலோமீட்டர் (0.87 மைல்) தொலைவில் உள்ள அடிவானத்தின் காட்சிகளையும் உள்ளடக்கிய உடனடி நிலா மேற்பரப்பின் பரந்த காட்சியைக் கொடுத்தன.  
உலூனா 9 இன் படங்கள் சோவியத் அதிகாரத்தால் உடனடியாக வெளியிடப்படவில்லை , ஆனால் இங்கிலாந்தில் உள்ள யோதிரெல் வங்கி ஆய்வகத்தின் அறிவியல் அறிஞர்கள் இந்த விண்கலத்தை கண்காணித்து வந்தனர் , பயன்படுத்தப்பட்ட குறிகை வடிவம் படங்களை அனுப்ப செய்தித்தாள்கள் பயன்படுத்தும் பன்னாட்டு அளவில் ஒப்புக் கொள்ளப்பட்ட வானொலித் தொலைநகல் அமைப்பைப் போலவே இருப்பதை கவனித்தனர். *டெய்லி எக்ஸ்பிரஸ்* பொருத்தமான வான்காணக அலைவாங்கி வழியாக உலூனா 9 இலிருந்து படங்கள் கிறியிறக்கம் செய்து உலகளவில் வெளியிடப்பட்டன. யோதிரெல் வங்கி ஆய்வகத்தால் படங்களைப் பெறுவதற்கு, விண்கலத்தின் வடிவமைப்பாளர்கள் வேண்டுமென்றே, தரவிணக்கக் கருவிகளைக் கொண்டு சோதனையை செய்ததாக பிபிசி ஊகித்தது.  
கதிர்வீச்சு கண்டறிதல் என்பது விண்கலத்தில் உள்ள ஒரே சிறப்பு அறிவியல் கருவியாகும் , இது ஒரு நாளைக்கு 30 மில்லிராட் (0,3 மில்லிகிரே) கதிர்வீச்சு அளவுவரை அளவிட்டது. ஒரு விண்கலம் நிலாத் தூசியில் மூழ்காது என்றும் தரை ஒரு தரையிறங்கியைத் தாங்கும் என்றும் திட்டம் முடிவுசெய்தது. விண்கலத்துடனான கடைசித் தொடர்பு 1966 பிப்ரவரி 6 அன்று 22:55 கிசநே( GMT)மணி வரை இருந்தது.
# உலூனா 9

## படிமங்களும் காட்சிப் பொருட்கள்

விரிவான உலூனா 9 சார்ந்த படிமங்கள் அண்டவியல் நினைவு அருங்காட்சியகத்திலும் சியோல்கோவ்சுகி அரசு அண்டவியல் வரலாற்று அருங்காட்சியகத்திலும் அண்டவியல், ஏவூர்தித் தொழில்நுட்ப அருங்காட்சியகத்திலும் வான், விண்வெளி அருங்காட்சியகத்திலும் இன்னும்பிற இடங்களிலும் காட்சிக்கு வைக்கப்பட்டுள்ளன.
# உலூனா 9

## அஞ்சல் வில்லைகள்

உலூனா 9 வெற்றிகரமாக தரையிறங்கியமை அஞ்சல் வில்லைகளில் நினைவுகூரப்பட்டது.
# கொமொரோசு பச்சைப் புறா

**கொமொரோசு பச்சைப் புறா** (*Comoro green pigeon*)(*தெரெரான் கிரிவௌடி*) கொலம்பிடே குடும்பத்தைச் சேர்ந்த ஒரு பறவை சிற்றினம் ஆகும். இது மடகாசுகர் பச்சைப் புறாவினை (*தெரெரான் ஆசுடிராலிசு*) ஒத்த இனமாக இருப்பதாக முன்னர் கருதப்பட்டது.
# கொமொரோசு பச்சைப் புறா

## புவியியல் வரம்பு

*தெரெரான் கிரிவௌடி* தற்போது கொமொரோசுவில் உள்ள மாவாலி தீவிலிருந்து மட்டுமே அறியப்படுகிறது. இருப்பினும் இது கடந்த காலத்தில் காசிதிஜா மற்றும் நுசுவானியில் இருந்ததாகக் கருதப்படுகிறது.
# கொமொரோசு பச்சைப் புறா

## வாழ்விடம்

கொமொரோசு பச்சைப் புறா, பசுமையான காடுகளிலும், இரண்டாம் நிலை காடுகளிலும், உயரமான இடங்களில் தென்னந் தோட்டங்களிலும் காணப்படுகிறது.
# கொமொரோசு பச்சைப் புறா

## பாதுகாப்பு

சட்டப்பூர்வமாக கொமொரோசு பச்சைப் புறாக்கள் பாதுகாக்கப்பட்ட போதிலும், வேட்டையாடுதல் இன்னும் நடைபெறுவதாகச் சந்தேகிக்கப்படுகிறது. இதன் வாழ்க்கைக்குப் பொருத்தமான காடுகள் தீவின் 5% பகுதியில் மட்டுமே உள்ளது. எலிகள் போன்ற அறிமுகப்படுத்தப்பட்ட இனங்கள் முட்டைகளை வேட்டையாடுபவையாக உள்ளன. இதன் எண்ணிக்கை 2,500க்கும் குறைவானதாக இருப்பதாகக் கருதப்படுகிறது.